<classify> Mechi ya leo inatarajiwa kuwa ya vuta nikuvute kutokana na timu hizo kufanya vizuri kwenye mechi zao zilizopita mpaka kufika fainali.Azam inacheza fainali kwa mara ya pili tangu ilipofanya hivyo mwaka 2012 michuano hiyo inayoshirikisha mabingwa wa nchi za Afrika Mashariki na Kati ilipofanyika nchini na kufungwa mabao 2-0 na Yanga.Azam, mshindi wa pili wa ligi ya msimu wa mwaka 20142015 ilipata nafasi ya kucheza fainali baada ya kuifunga KCCA ya Uganda bao 1-0 wakati Gor Mahia ilifuzu hatua hiyo kwa ushindi wa mabao 3-1 dhidi ya Al Khartoum ya Sudan.Utamu wa mechi ya leo unasubiriwa kwa hamu kwani timu zote zimekuwa zikicheza kandanda safi na lenye kuvutia.Akizungumzia mechi hiyo kocha wa Azam, Stewart Hall alisema anatarajia kupata matokeo mazuri katika mchezo huo wa leo.Kama nilivyosema tangu mashindano haya yanaanza kwamba lengo letu lilikuwa ni kufika fainali, na sasa tuko kwenye fainali, na kazi iliyo mbele yetu ni kutwaa ubingwa, jambo ninaloamini kuwa litatimia, alisema.Alisema anafahamu ugumu wa mechi hiyo kwa vile wapinzani wao pia wazuri lakini hata wao ni wazuri, hivyo timu nzuri zimekutana. Timu nzuri na bora zimeingia fainali, natarajia kuona mechi ngumu kesho leo na mshindi atakuwa mshindi kweli, alisema.Alisema anawaomba Watanzania kujitokeza kwa wingi kushuhudia mechi hiyo, kwani sasa imekuwa si ya Azam peke yao, ila ni ya taifa lote.Azam tunawakilisha nchi, wenzetu wengine walishatoka Yanga na KMKM kwa hiyo Watanzania waje kutuunga mkono tunawategemea sana, tunawaahidi ushindi, alisema.Kwa upande wa kocha wa Gor Mahia, Frank Nuttal amesema anatarajia kukutana na ugumu kwenye mechi hiyo kwa vile timu wanayokutana nayo ni nzuri, lakini pia inacheza nyumbani.Wanasema timu ikiwa nyumbani ina nafasi kubwa ya kushinda hivyo tutacheza kwa tahadhari, kwani tunajua Azam licha ya kwamba ni timu nzuri lakini ina nafasi kubwa sababu iko nyumbani... Na sisi tumejipanga, hatuidharau Azam tunaiheshimu kwa maana ni timu nzuri na inajua kutafuta ushindi, alisema.Wakati Azam FC inasaka rekodi ya kutwaa kwa mara ya kwanza taji hilo iliyolikosa mwaka 2012, wenzao Gor Mahia watakuwa wakisaka kulitwaa taji hilo kwa mara ya nne baada ya kulibeba 1980, 1981 na 1985, huku Simba ikiwa ndiyo bingwa wa kihistoria baada ya kulitwaa taji hilo mara sita mwaka 1974, 1991, 1992, 1995, 1996 na 2002.  <topic>: MICHEZO 